**ŽUPAN**

KLASA: 311-01/19-01/38
URBROJ: 2140/01-02-20-\_\_
U Krapini, \_\_\_\_\_\_\_\_\_\_\_\_\_\_\_

Na temelju Programa usluga poslovne podrške poduzetnicima Krapinsko- zagorske županije („Službeni glasnik Krapinsko- zagorske županije“, broj 46/19) i članka 32. Statuta Krapinsko-zagorske županije („Službeni glasnik Krapinsko-zagorske županije“, broj 13/01, 05/06, 14/09, 11/13, 13/18 i 5/20) župan Krapinsko-zagorske županije donosi

**PRAVILNIK O IZMJENAMA I DOPUNAMA**

**Pravilnika o mentorstvu korisnika usluga poslovne podrške poduzetnicima Krapinsko- zagorske županije**

Članak 1.

U Pravilniku o mentorstvu korisnika usluga poslovne podrške poduzetnicima Krapinsko- zagorske županije, KLASA: 311-01/19-01/38, URBROJ: 2140/01-02-20-4 od 24. siječnja 2020. godine u dijelu KRITERIJI ODABIRA MENTORA, ispred 1. alineje dodaju se riječi „mentori mogu biti hrvatski i strani državljani“, riječi: „Kandidati koji se prijavljuju za članove mentorske mreže u Krapinsko- zagorskoj županiji moraju odabrati primarno područje svojih kompetencija unutar tri glavna područja mentoriranja (područje I, II i III). Uz primarno područje kandidati mogu odabrati još jedno sekundarno područje“, zamjenjuju se riječima „Kandidati koji se prijavljuju za članove mentorske mreže u Krapinsko-zagorskoj županiji mogu odabrati jedno ili više područja svojih kompetencija od navedena tri glavna područja“.

U alineji 3. KRITERIJA ODABIRA MENTORA riječi „iskustvo u primarno odabranom području (reference, iskustvo provedeno na radu u tom području, postignuti rezultati) zamjenjuju se riječima „iskustvo u odabranom/im području/ima (reference, iskustvo provedeno na radu u tom području, postignuti rezultati)“.

Članak 2.

U alineji 1. PRIJAVE MENTORA riječi „svaki kandidat koji je ispunio prijavu zaprimit će od Krapinsko- zagorske županije povratnu informaciju (e-mail) koji je potvrda da je prijava zaprimljena“ zamjenjuju se riječima „Kandidat svoju prijavu treba poslati na mentorstvo@kzz.hr“.

U alineji 2. PRIJAVE MENTORA riječ „će“ zamjenjuje se riječima „dužan je“, riječ „razaznati“ zamjenjuje se riječju „utvrditi“, riječi „potencijali kandidat“ brišu se, iza riječi „Pravilnikom“ dodaju se riječi „zajedno sa fotografijom“, riječ „mogu“ zamjenjuje se riječima „obvezni su“.

U alineji 3. PRIJAVE MENTORA riječi „se za svako područje mentoriranja ne odabere minimalno 5 mentora“ zamjenjuju se riječima „Evaluacijski odbor ne utvrdi da je potreba za mentorima zadovoljena odnosno do utroška sredstava Proračuna Krapinsko- zagorske županije“, riječi „Ukoliko se iskaže potreba za dodatnim mentorima, odnosno mentori u mentorskoj mreži nemaju kapaciteta pružati usluge sukladno potražnji, poziv se ponovno otvara“ zamjenjuju se riječima „Ukoliko se iskaže potreba za dodatnim mentorima koju utvrđuje Evaluacijski odbor, odnosno ukoliko mentori u mentorskoj mreži nemaju mogućnost pružati usluge sukladno potražnji, poziv se ponovo otvara“.

Članak 3.

U alineji 1. ADMINISTRATIVNE PROVJERE riječi „Administrativna provjera zaprimljenih zahtjeva vrši se odmah po zaprimanju kako bi se smanjio cjelokupni proces trajanja odabira mentora“ zamjenjuju se riječima „Administrativnu provjeru zaprimljenih prijava obavlja Upravni odjel za gospodarstvo, poljoprivredu, turizam promet i komunalnu infrastrukturu Krapinsko- zagorske županije odmah po zaprimanju kako bi se smanjio cjelokupni proces trajanja odabira mentora“.

Iza riječi „obuhvaća“ dodaje se riječ „utvrđenje“.

U alineji 2. ADMINISTRATIVNE PROVJERE riječi „po završetku administrativne provjere, kandidati dobivaju povratni e-mail da li je njihova prijava uredno zaprimljena i da li udovoljava svim uvjetima ili ih se traži da nadopune prijavu u roku od 5 dana kako bi se završila administrativna provjera“ zamjenjuju se riječima „Ukoliko se administrativnom provjerom utvrdi da prijavni obrazac nije uredno popunjen ili da fali neki od obveznih dokumenata potrebnih za evaluaciju, od prijavitelja će se elektroničkim putem zatražiti nadopuna u roku od 5 dana“, te se riječi „ukoliko kandidati ne dostave traženu dokumentaciju u roku od 5 dana , smatrat će se da su odustali od prijave te se ne upućuju u daljnji postupak evaluacije i selekcije prijava“ zamjenjuju riječima „Ukoliko prijavitelj ne dostavi traženu dokumentaciju u danom roku od 5 dana, smatrat će se da je odustao od prijave te se njegova prijava ne upućuje u daljnji postupak evaluacije i selekcije prijava.“

Članak 4.

U alineji 2. EVALUACIJE I SELEKCIJE PRIJAVA riječi „tijekom procesa evaluacije prijava, kandidati se ocjenjuju prema područjima za koja su označili kao primarna područja kompetencija“ zamjenjuju se riječima „evaluacijom prijava Evaluacijski odbor procjenjuje kompetentnost prijavitelja iz označenih područja mentoriranja“.

U alineji 4. EVALUACIJE I SELEKCIJE PRIJAVA riječi „nakon što evaluacijski odbor prouči prijave , donosi konačnu odluku o odabiru mentora. Kandidati koji su uspješno završili postupak selekcije i evaluacije obavještavaju se pisanim putem o rezultatu postupka“ zamjenjuju se riječima „po završetku procesa evaluacije Evaluacijski odbor donosi prijedlog odluke o odabiru mentora koju dostavlja Županu koji donosi konačnu odluku o odabiru mentora. Stručne službe nadležnog upravnog odjela elektroničkim putem obavještavaju prijavitelje o ishodu evaluacijskog postupka.“

Iza alineje 4. EVALUACIJE I SELEKCIJE PRIJAVA dodaju se riječi „ugovor o poslovnoj suradnji sklapa se sa odabranim mentorom, te se naknada po izvršenom procesu mentoriranja isplaćuje na mentorov IBAN žiro računa. Ukoliko je mentor vlasnik obrta ili direktor društva isplata se može izvršiti plaćanjem računa dostavljenog od strane takvog obrta odnosno društva. Za vrijeme trajanja ugovora o poslovnoj suradnji, mentor se može više puta angažirati radi mentoriranja pod uvjetom da su ispunjeni uvjeti iz ovog Pravilnika, te ukoliko je prethodno mentoriranje/a uredno izvršeno/a što utvrđuje nadležni upravni odjel prihvaćanjem dostavljenog izvješća o mentoriranju“.

Članak 5.

U alineji 1. LISTA MENTORA riječi „lista mentora formira se nakon što kandidati zadovolje sve kriterije propisane ovim Pravilnikom“ zamjenjuju se riječima „temeljem članstva u mentorskoj mreži formira se lista mentora“, riječ „Internet“ zamjenjuje se riječima „službenim web“, riječi „osim ovim putem lista mentora koristi se“ zamjenjuju se riječima „lista mentora također se koristi“.

U alineji 2. LISTE MENTORA riječ „oblik“ zamjenjuje se riječju „područje“.

U alineji 3. LISTE MENTORA riječi „minimalno 20 sati godišnje mentoriranja jednog poduzetnika, a najviše mogu u isto vrijeme mentorirati 4 poduzetnika u jednom području“ zamjenjuju se riječima „minimalno ukupno 20 sati mentoriranja godišnje, a najviše mogu u isto vrijeme mentorirati 4 poduzetnika.“, riječi „ jedan poduzetnik u isto vrijeme može primati usluge mentoriranja od najviše 2 mentora“ brišu se.

Članak 6.

U alineji 2. POTREBE KORISNIKA USLUGA MENTORIRANJA riječi „u iskazu potreba naglašavaju područje u kojem im je potrebno mentoriranje (odabiru jedno od tri moguća područja definirano ovim pravilnikom)“ zamjenjuju se riječima „u iskazu potreba, naglašavaju jedno ili više područja u kojem/ima im je potrebno mentoriranje“.

U alineji 4. POTREBA KORISNIKA USLUGA MENTORIRANJA riječi „jedan korisnik može u jednom procesu mentoriranja imati najviše 2 mentora u 2 različita područja te iskazati potrebu za minimalno 20 sati mentoriranja godišnje bez obzira na oblik mentoriranja“, brišu se.

U alineji 6. POTREBA KORISNIKA USLUGA MENTORIRANJA riječi „već pruža usluge mentoriranja za 4 druga poduzetnika“ zamjenjuju se riječima „ je preopterećen“.

Članak 7.

U alineji 3. PROCESA MENTORIRANJA riječi “mentorski proces može trajati najmanje 20 sati/godišnje po poduzetniku po mentoru. Vremenski okvir mentorskog procesa sadržan je u planu mentoriranja (Dodatak II) i to u razdoblju koje je definirano mentorskim ugovorom za mentora. Korisnik usluge mentorstva može primiti navedenu uslugu ako je korisnik jedne od usluga predinkubacije, inkubacije ili akceleracije te potpora za samozapošljavanje Krapinsko-zagorske županije u okviru Poslovno-tehnološkog inkubatora Krapinsko-zagorske županije“ zamjenjuju se riječima

 „mentorski proces može trajati prema planu kojeg donosi mentor, a potvrđuje Voditelj Poslovno tehnološkog inkubatora na temelju tekućih programa i aktivnosti inkubatora te potreba poduzetnika Poslovno-tehnološkog inkubatora. Vremenski okvir mentorskog procesa sadržan je u planu mentoriranja (Dodatak II) u razdoblju trajanja mentorskog ugovora s mentorom. Korisnik usluge mentorstva može primiti navedenu uslugu ako je korisnik jedne od usluga predinkubacije, inkubacije ili akceleracije, ako je korisnik virtualnog inkubatora te potpora za samozapošljavanje Krapinsko-zagorske županije u okviru Poslovno-tehnološkog inkubatora Krapinsko-zagorske županije“

Članak 8.

Ovaj Pravilnik o izmjenama i dopunama Pravilnika o mentorstvu korisnika usluga poslovne podrške poduzetnicima Krapinsko- zagorske županije stupa na snagu prvog dana od dana objave u Službenom glasniku Krapinsko- zagorske županije.

 **ŽUPAN**

 **Željko Kolar**

DOSTAVITI:
1. Upravni odjel za gospodarstvo, poljoprivredu,
 turizam, promet i komunalnu infrastrukturu,
2. Poduzetnički centar KZŽ, Krapina, Bobovje 52g
3. Pismohrana.